Jánd Község Önkormányzata Képviselő-testületének **2021. augusztus 19. napján** megtartott rendes ülésének:

a./ tárgysorozata

b./ jegyzőkönyve

c./ rendelete:

c./ határozata: 34-43.

Szám:152/ -2/2021.

**T Á R G Y S O R O Z A T A**

1. Előterjesztés a Helyi Választási Bizottság tagjainak, póttagjainak megválasztására
2. Előterjesztés a 2022-2036. évekre vonatkozó Gördülő Fejlesztési Terv elfogadására.
3. Előterjesztés a Jánd 081/5 hrsz-ú külterület (Beregi tározó) 1/1 tulajdoni hányadának ingyenes állami tulajdonba adáshoz történő hozzájárulásra.
4. Előterjesztés a helyi közművelődési feladatok ellátásáról szóló éves szolgáltatási terv elfogadásáról.
5. Előterjesztés a Polgármester 2021. évi szabadságolási ütemtervének jóváhagyására.
6. Előterjesztés a települési önkormányzatok 2021.évi szociális célú tüzelőanyag vásárlásához kapcsolódó támogatásra kiírt pályázat benyújtására.
7. Előterjesztés a kistelepülési önkormányzati rendezvények támogatásáról
8. Előterjesztés külterületi helyi közutak fejlesztésére kiírt VP6-7.2.1.1-21. kódszámú pályázathoz történő csatlakozásra
9. Előterjesztés a pénzbeli rendkívüli települési támogatást igénylők egyedi kérelmeinek elbírálására.
10. Egyebek.

Jánd, 2021. augusztus 19.

 Asztalos István

 polgármester

**J E G Y Z Ő K Ö N Y V**

**Készült:** Jánd Község Képviselő-testületének **2021. augusztus 19. napján** **1630**órakor a Községháza tárgyalótermében (Jánd, Tisza út 1. sz.) megtartott rendes üléséről.

**Jelen vannak:**

1. Asztalos István polgármester
2. Baranyi Sándorné alpolgármester
3. Szalai Kálmán képviselő
4. Kolozsvári Attila képviselő

**Meghívottak:**

1. dr. Fórizs Erzsébet önkormányzati osztályvezető
2. dr. Deák Ferenc jegyző

**HVB részéről meghívottak:**

Andalikné Mike Szilvia

Buzdor Enikő

Gálné Nagy Lenke

Makay Zoltán Endréné

Bartha Gáborné

Balázsi Béláné

**Jegyzőkönyv-vezető:** Borbély-Szabó Ottília ügyintéző.

**Asztalos István** (polgármester): Nagy tisztelettel köszöntött mindenkit a testületi ülésen, külön köszöntötte a Helyi Választási Bizottság tagjait. Felvázolta a leendő napirendi pontokat. A határozatképesség megállapítása után az ülést megnyitotta, majd javasolta a meghívóban szereplő

 napirendi pont elfogadását.

Ezt követően szavazásra bocsátotta a napirendi pontok elfogadását.

*A Képviselő-testület a napirendet egyhangúlag – 4 igen szavazattal, ellenszavazat és tartózkodás nélkül – elfogadta.*

**Jánd Község Önkormányzata Képviselő-testületének**

**34/2021. (VIII. 19.) önkormányzati határozata**

**Jánd Község Képviselő-testülete 2021. augusztus 19. napján tartott ülése napirendi pontjainak elfogadásáról**

*A Képviselő-testület*:

A 2021. augusztus 19. napján tartott ülés napirendjét – meghívóban szereplő 10 napirendi ponttal – elfogadta:

1. Előterjesztés a Helyi Választási Bizottság tagjainak, póttagjainak megválasztására
2. Előterjesztés a 2022-2036. évekre vonatkozó Gördülő Fejlesztési Terv elfogadására.
3. Előterjesztés a Jánd 081/5 hrsz-ú külterület (Beregi tározó) 1/1 tulajdoni hányadának ingyenes állami tulajdonba adáshoz történő hozzájárulásra.
4. Előterjesztés a helyi közművelődési feladatok ellátásáról szóló éves szolgáltatási terv elfogadásáról.
5. Előterjesztés a Polgármester 2021. évi szabadságolási ütemtervének jóváhagyására.
6. Előterjesztés a települési önkormányzatok 2021.évi szociális célú tüzelőanyag vásárlásához kapcsolódó támogatásra kiírt pályázat benyújtására.
7. Előterjesztés a kistelepülési önkormányzati rendezvények támogatásáról
8. Előterjesztés külterületi helyi közutak fejlesztésére kiírt VP6-7.2.1.1-21. kódszámú pályázathoz történő csatlakozásra
9. Előterjesztés a pénzbeli rendkívüli települési támogatást igénylők egyedi kérelmeinek elbírálására.
10. Egyebek.

Jegyzőkönyv hitelesítőnek kijelölik **Baranyi Sándorné és Kolozsvári Attila** képviselőket.

A határozatot kapja:

1. Elnök (helyben),
2. Jegyző (helyben),
3. Irattár.

------------------------------

**Tárgy (1. tsp.):** **Előterjesztés a Helyi Választási Bizottság tagjainak, póttagjainak megválasztására**

**Asztalos István** (polgármester): Tájékoztatta a megjelenteket, hogy a Helyi Választási Bizottságnak (a továbbiakban: HVB) újra fel kell állnia, mivel tavasszal választás lesz, valamint hogy dr. Lénárt Sándor Pál képviselő-testületi tagsága megszűnt és a HVB-nek kell a következő tagot kineveznie képviselőnek.

**dr. Deák Ferenc (jegyző):** Az elmúlt HVB tagok közül két személynek lakcímváltozás miatt megszűnt a megbízatása, ezek éppen az elnök és az elnök-helyettes voltak. Helyettük is majd újat kell választani.

Akkor a jelenlegi állás szerint a következő tagok vannak a bizottságban: Andalikné Mike Szilvia, Buzdor Enikő, Makay Zoltán Endréné, Balázsi Béláné és Bartha Gáborné. Póttag pedig jelen állás szerint Gálné Nagy Lenke lenne, mivel jelenleg csak egy póttaggal tudjuk feltölteni a szükséges létszámot.

A HVB tagjai döntenek, hogy kit neveznek ki maguk közül elnöknek és helyettesnek.

Az új tagoknak (Bartha Gáborné és Gálné Nagy Lenke) esküt kell most tenniük.

Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**35/2021. (VIII. 19.) önkormányzati határozata**

**a Helyi Választási Bizottság tagjainak, póttagjainak megválasztásáról**

A Képviselő-testület:

1. Bartha Gáborné 4841 Jánd, Szabadság utca 22. szám alatti lakost a **Helyi Választási Bizottság tagjává megválasztja.**
2. Gálné Nagy Lenke 4841 Jánd, Jókai út 36. szám alatti lakost a **Helyi Választási Bizottság póttagjává megválasztja.**
3. **Felkéri** a Jegyzőta további szükséges intézkedések megtételére.

Felelős: Jegyző

 Határidő: 2021. augusztus 31.

A határozatról értesülnek:

1. Jegyző, Aljegyző, Önkormányzati Osztályvezető (helyben),
2. Megválasztott bizottságok tagok (lakhelyükön)

**-------------------------------------------**

**Tárgy (2. tsp.):** **Előterjesztés a 2022-2036. évekre vonatkozó Gördülő Fejlesztési Terv elfogadására.**

**Asztalos István** (polgármester): Felvázolta az előterjesztésben foglaltakat, miszerint a víziközmű-szolgáltatásról szóló törvény szerint a víziközmű-szolgáltatás hosszú távú biztosíthatósága érdekében víziközmű-rendszerenként tizenöt éves időtávra gördülő fejlesztési tervet kell készíteni. A felújítási és pótlási tervrészt a víziközmű-szolgáltató a beruházási tervrészt az ellátásért felelős készíti el és jóváhagyásra benyújtja minden év szeptember 30-ig a Hivatalhoz. A Tiszamenti Regionális Vízművek Zrt. elkészítette Jánd Község víziközmű rendszerei vonatkozásában a Gördülő Fejlesztési Terv felújítási és pótlási tervrészét. Élve a lehetőséggel Önkormányzatunk meg kívánja bízni a TRV Zrt.-t a beruházási terv elkészítésével és benyújtásával.

Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**36/2021. (VIII. 19.) önkormányzati határozata**

**a 2022-2036. évekre vonatkozó Gördülő Fejlesztési Terv elfogadásáról**

*A Képviselő-testület:*

1. **Egyetért** a Tiszamenti Regionális Vízművek Zrt. (a továbbiakban: TRV Zrt.) által elkészített **VN4-IV** víziközmű rendszer 2022-2036. évekre vonatkozó gördülő fejlesztési terv felújítási és pótlási, valamint beruházási tervével.
2. **Meghatalmazza** a TRV Zrt.-t (5000 Szolnok, Kossuth Lajos út 5.), mint víziközmű-szolgáltatót, hogy Jánd Község Önkormányzata (a továbbiakban: Önkormányzat) képviseletében a 2022-2036. évekre vonatkozó gördülő fejlesztési terv beruházási tervrészét a Magyar Energetikai és Közmű-szabályozási Hivatalhoz benyújtsa. Jelen meghatalmazást az Önkormányzat a TRV Zrt. részére határozatlan időre adja.

Felelős : Polgármester

Határidő: 2021. szeptember 7.

A határozatot kapják:

1. Polgármester (helyben),
2. Jegyző (helyben),
3. Önkormányzati Osztály Vezetője (helyben),
4. Tiszamenti Regionális Vízművek Zrt. Vásárosnaményi Üzemmérnökség (székhelyén).

------------------------------

**Tárgy (3. tsp.):** **Előterjesztés a Jánd 081/5 hrsz-ú külterület (Beregi tározó) 1/1 tulajdoni hányadának ingyenes állami tulajdonba adáshoz történő hozzájárulásra.**

**Asztalos István** (polgármester): Felvázolta az előterjesztésben foglaltakat, miszerint a Felső-Tisza-vidéki Vízügyi Igazgatóság 2021. február 26. napján azzal a megkereséssel fordult Jánd Község Önkormányzatához, hogy a település területén található (081/5 hrsz-ú, 1686 m2 nagyságú, kivett árok művelési ágú) Beregi tározó területét érintő ingatlan ingyenes tulajdonba adását kezdeményezze. Az Igazgatóság kérelmében leírta, hogy az érintett ingatlan az árvízvédelmi feladatok ellátása során nélkülözhetetlen. Erre való tekintettel az ingatlan tulajdonjogának ingyenes átadása közfeladat ellátása céljából lehetséges. Az Igazgatóság a határozat kiegészítését kéri.

Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**37/2021. (VIII. 19.) önkormányzati határozata**

**a Jánd 081/5 hrsz-ú külterület (Beregi tározó) 1/1 tulajdoni hányadának**

**ingyenes állami tulajdonba adáshoz történő hozzájárulásról**

*A Képviselő-testület:*

1. **Kifejezi azon szándékát**, hogy a Jánd 081/5 hrsz-ú külterület (Beregi tározó, a továbbiakban: ingatlan) 1/1 tulajdoni hányadát - a Magyarország helyi önkormányzatairól szóló 2011. évi CLXXXIX. törvény 108. § (2) bekezdés a) pontja alapján - ingyenes állami tulajdonba átadja, illetve a Felső-Tisza-vidéki Vízügyi Igazgatóság vagyonkezelésébe adja, hozzájárul továbbá az ehhez szükséges mindennemű eljárás megindításhoz, azok lefolytatásához.
2. **Kijelenti**, hogy az ingatlan:
3. a vízgazdálkodásról szóló 1995. évi LVII. törvény 16. § (3) bekezdésében meghatározott közfeladatok ellátásának elősegítése érdekében kerül átadásra,
4. nem képezi részét a nemzeti vagyonról szóló 2011. évi CXCVI. törvény 5. § (3) bekezdésének a) és b) pontjaiban foglalt forgalomképtelen önkormányzati törzsvagyonnak,
5. nem szükséges a kötelező önkormányzati feladat ellátásához, a nemzeti köznevelésről szóló törvényben meghatározott önkormányzati köznevelési feladathoz illetve ezek finanszírozási forrásának biztosításához, az önkormányzati költségvetési bevételi előirányzatok teljesítéséhez, továbbá
6. átadása önkormányzati feladatellátást nem veszélyeztet.

1. Ezzel egyidejűleg a 10/2021. (III. 24.) önkormányzati határozatot **hatályon kívül helyezi.**
2. **Felkér**i a Jegyzőt, hogy a határozat egy példányát a Felső-Tisza-vidéki Vízügyi Igazgatóság részére küldje meg.

Felelős : Jegyző

Határidő: azonnal.

A határozatot kapják:

1. Polgármester (helyben),
2. Jegyző (helyben),
3. Felső-Tisza-vidéki Vízügyi Igazgatóság (székhelyén),
4. Önkormányzati Osztály Vezetője (helyben).
5. Irattár.

 ------------------------------

**Tárgy (4. tsp.):** **Előterjesztés a helyi közművelődési feladatok ellátásáról szóló éves szolgáltatási terv elfogadásáról.**

**dr. Fórizs Erzsébet (önkormányzati osztályvezető):**

A muzeális intézményekről, a nyilvános könyvtári ellátásról és a közművelődésről szóló törvény meghatározza az önkormányzatok számára a kötelező közművelődési alapszolgáltatások körét. Az Önkormányzat a feladatok ellátásáról saját maga gondoskodik közművelődési szakember foglalkoztatásával. A közművelődési alapszolgáltatások, valamint a közművelődési intézmények és a közösségi színterek követelményeiről szóló EMMI rendelet rendelkezik az éves szolgáltatási terv készítésének kötelezettségéről. Önkormányzatunk elkészítette ezt az éves szolgáltatási tervet a Nemzeti Művelődési Intézet mintája alapján.

Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**38/2021. (VIII. 19.) önkormányzati határozata**

**a helyi közművelődési feladatok ellátásáról szóló éves szolgáltatási terv elfogadásáról**

*A Képviselő-testület:*

**Megtárgyalta** és **változatlan formában elfogadja** az előterjesztéshez csatolt helyi közművelődési feladatok ellátásáról szóló éves szolgáltatási tervet.

A határozatot kapják:

1) Polgármester (helyben),

2) Jegyző (helyben),

3) Önkormányzati Osztály vezetője (helyben),

4) Közművelődési ügyintéző (helyben),

5) Irattár (helyben).

------------------------------

**Tárgy (5. tsp.):** **Előterjesztés a Polgármester 2021. évi szabadságolási ütemtervének jóváhagyására.**

**dr. Fórizs Erzsébet (önkormányzati osztályvezető):** A polgármester és alpolgármester foglalkoztatási jogviszonyára vonatkozóan a polgármester tekintetében a képviselő-testület a munkáltató. Éppen ezért a képviselő-testület dönt a szabadságolási ütemtervével kapcsolatosan is. A főállású polgármester évi huszonöt munkanap alapszabadságra és tizennégy nap pótszabadságra jogosult.

Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**39/2021. (VIII. 19.) önkormányzati határozata**

**a Polgármester 2021. évi szabadságolási ütemtervének jóváhagyásáról**

*A Képviselő-testület:*

**Megtárgyalta** a Polgármester 2021. évi szabadságolási ütemtervét és azt változtatásnélkül **hagyja jóvá.**

A határozatot kapják:

1. Polgármester (helyben),
2. Jegyző (helyben),

------------------------------

**Tárgy (6. tsp.):** **Előterjesztés a települési önkormányzatok 2021.évi szociális célú tüzelőanyag vásárlásához kapcsolódó támogatásra kiírt pályázat benyújtására.**

**Asztalos István** (polgármester): A helyi önkormányzatokért felelős miniszter pályázatot hirdetett a települési önkormányzatok szociális célú tüzelőanyag vásárlásához kapcsolódó támogatására, melyben az 5000 fő lakosságszámot meg nem haladó települési önkormányzat szociális célú tűzifavásárláshoz vagy barnakőszén vásárláshoz kapcsolódó támogatásra pályázhat. Ennek célja, hogy a legrászorultabb családok átmeneti, kiegészítő támogatáshoz juthassanak, csökkenjen a háztartások tüzelőanyag-költsége.

**Baranyi Sándorné (alpolgármester):** Véleményem szerint ebben az évben is meg kell pályázni.

**Szalai Kálmán (képviselő):** Szerintem sem kell kihagyni ebben az évben sem ezt a lehetőséget. És akkor milyen tűzifát pályázunk?

**Asztalos István (polgármester):** Ebben az évben is kemény, lombos fát lenne jó venni, ennek van a legjobb fűtő értéke.

**Baranyi Sándorné (alpolgármester):** Önerő szükséges hozzá?

**Asztalos István (polgármester):** Nem vállalunk be most önerőt. Mivel több kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

 **40/2021. (VIII. 19.) önkormányzati határozata**

**a szociális célú tüzelőanyag vásárlásához kapcsolódó támogatásra történő**

**pályázat benyújtásáról**

*A Képviselő-testület:*

1. **Pályázatot nyújt be** a szociális tüzelőanyag vásárlásához kapcsolódó támogatásra.
2. A választott **támogatás fajtája**: kemény lombos tűzifa.
3. **Vállalja,** hogy a pályázat elnyerése esetén a tüzelőanyag szociális rászorultságának és igénylésének részletes feltételeit rendeletben szabályozza.
4. Az igényelt tűzifa mennyisége:194 erdei m3
5. Az Önkormányzat a tűzifa beszerzéséhez önerőt **nem vállal.**
6. Az Önkormányzat **vállalja,** hogy a tüzelőanyag településre történő szállításának költségét biztosítja.
7. Az Önkormányzat **vállalja,** hogy a szociális tüzelőanyagban részesülőktől ellenszolgáltatást nem kér.
8. **Felkéri** a Polgármestert, hogy a pályázatot nyújtsa be.

Felelős : Polgármester

Határidő: 2021. augusztus 31.

A határozatot kapják:

1. Polgármester (helyben),
2. Jegyző (helyben),
3. Belügyminisztérium (székhelyén).

------------------------------

**Tárgy (7. tsp.):** **Előterjesztés a kistelepülési önkormányzati rendezvények támogatásáról**

**dr. Fórizs Erzsébet (önkormányzati osztályvezető):** A Modern Települések Fejlesztéséért Felelős Kormánybiztos és az NMI lebonyolításában valósul meg az 5000 fő vagy annál kevesebb állandó lakosságszámmal nyilvántartott kistelepülések önkormányzatok rendezvényeinek támogatása. Cél, hogy a járványt követően legyenek közösségi események. Regisztrációt követően 2021. augusztus 30. éjfélig lehet az igényt benyújtani. Az elbírálás határideje 2021. szeptember 13. A támogatás formája vissza nem térítendő támogatás, mely maximum bruttó 1.000.000. Ft önkormányzatonként. A felhasználás határideje: 2022. május 15.

**Asztalos István** (polgármester): Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

**41/2021. (VIII. 19.) önkormányzati határozata**

**a kistelepülési önkormányzati rendezvények támogatásáról**

*A Képviselő-testület:*

**Elhatározza**, hogy a **kistelepülési önkormányzati rendezvények támogatásáról** című felhívásra pályázatot nyújt be.

1. A beruházás tervezett költségét az alábbi összegben állapítja meg:
2. **a projekt összköltsége: 1 000 000 Ft**
3. **az igényelt támogatás összege: 1 000 000 Ft**
4. **az önerő összege: 0 Ft.**
5. **Felkéri** a Polgármestert, hogy gondoskodjon a pályázat benyújtásáról.

Felelős : Polgármester

Határidő: 2021. augusztus 30.

A határozatot kapják:

1. Polgármester (helyben),
2. Jegyző (helyben),
3. Irattár (helyben).

 ------------------------------

**Tárgy (8. tsp.):** Előterjesztés külterületi helyi közutak fejlesztésére kiírt VP6-7.2.1.1-21. kódszámú pályázathoz történő csatlakozásra.

**dr. Fórizs Erzsébet (önkormányzati osztályvezető):** Magyarország Kormánya pályázatot hirdetett a vidéki térségekben elhelyezkedő települési önkormányzatok, önkormányzati társulások tulajdonában/vagyonkezelésében álló külterületi helyi közutak fejlesztésének megvalósítása érdekében. A pályázat keretében önkormányzati tulajdonú vagy önkormányzati vagyonkezelésben lévő külterületi, helyrajzi számmal ellátott, már meglévő földutak stabilizálására és/vagy alépítményének és szilárd burkolatának kialakítására vagy szilárd burkolattal rendelkező helyi közutak alépítményének és szilárd burkolatának felújítására és/vagy szélesítéséra, korszerűsítésére lehet kérelmet benyújtani. Jánd tekintetében a 079 hrsz-ú és 085/1 hrsz-ú, összesen 766 m hosszú önkormányzati külterületi út kerülne felújításra, a határozati javaslatban meghatározott költségvetéssel.

**Asztalos István** (polgármester): Mivel kérdés és hozzászólás nem volt, ezért szavazásra bocsátotta a határozati javaslatot.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

 **42/2021. (VIII. 19.) önkormányzati határozata**

**külterületi helyi közutak fejlesztésére**

**kiírt VP6-7.2.1.1-21. kódszámú pályázathoz történő csatlakozásról**

*A Képviselő-testület:*

1. **Elhatározza**, hogy a VP6-7.2.1.1-21. kódszámú, *„Külterületi helyi közutak fejlesztése”* című felhívásra pályázatot nyújt be, melynek keretében – pozitív elbírálás esetén – Jánd 079 hrsz-ú és 085/1 hrsz-ú, összesen 766 m hosszú önkormányzati külterületi út kerül felújításra.

1. A beruházás tervezett költségét az alábbi összegben állapítja meg:
2. **a projekt összköltsége: 49 379 669 Ft**
3. **az igényelt támogatás összege: 47 028 256 Ft**
4. **az önerő összege: 2 351 413 Ft.**
5. **Felkéri** a Polgármestert, hogy gondoskodjon a pályázat benyújtásáról.

Felelős : Polgármester

Határidő: 2021. augusztus 31.

A határozatot kapják:

1. Polgármester (helyben),
2. Jegyző (helyben),
3. Magyar Államkincstár (elektronikus felületén keresztül),
4. Irattár (helyben).

-----------------------------

**Tárgy (9. tsp.):** **Egyebek.**

**1. Helyiség bérbe adása.**

**Asztalos István (polgármester):** A gulácsi hitgyülekezetet fenntartó pásztor asszony keresett meg írásos formában és telefonon is, hogy Gulácson helyhiány miatt nem folytathatja tevékenységét, de Jándon szeretne bérelni egy helyet, ami alkalmas lenne egy kis gyülekezet befogadására. Ezek az alkalmak többnyire hétvégenként lennének, 15-20 fő venne rajta részt. Olyan termet szeretne, amibe egyben tárolhatná is az eszközeit, ez alatt inkább a hangszereit, eszközeit érti, valamint kérné, hogy mosdó helyiség használatát is biztosítsuk. A régi hivatal egyik termére gondoltak, ha kell felújítanak, ajtót raknak be utca felől. Én mindenképpen szerettem volna veletek egyeztetni ebben az ügyben, már csak Tiszteletes Asszonyunk miatt is, nehogy ütközzön az Ő meglátásaival ez a dolog. Véleményeteket kérném, legyen e kiadva nekik helyiség, ha igen melyik, milyen összegben?

**Baranyi Sándorné (alpolgármester):** Véleményem szerint nem lenne kifogása Tiszteletes Asszonynak, de úgy gondolom, hogy más településen is van több féle hitgyülekezet is, és nem kifogásolja egyik a másikat.

**Szalai Kálmán (képviselő):** Nekem is hasonló véleményem van, sőt hátha ide is eljárnának többen a falunkból. Én azt mondom adjuk ki nekik a helyiséget, bár a régi hivatal épülete egyáltalán nincsen olyan állapotban, hogy azt ilyen célokra kiadhassuk. Ha adunk is nekik helyiséget mindenképpen másik helyet kell találjunk. Esetleg a Művelődési Ház kisterme nem lenne elég nekik?

**Baranyi Sándorné (alpolgármester):** Igaza van Kálmánnak, az a régi hivatal épület nagyon rossz állapotban van, arra nagyon sokat kellene költeni. A Műv. ház pedig most lett rendbe rakva, az használható.

**Kolozsvári Attila (képviselő):** Én is a kisteremre szavaznék, ott van mosdó és akadálymentesített mosdó is kialakítva, azért idősebb korosztálynak az lenne a megfelelő.Bérleti díjat meg havi rendszerességgel kérnék, mivel az eszközöket is itt akarja tárolni. Ráadásul télen még fűtés rezsi is van, nem csak minimális villany.

**Baranyi Sándorné (alpolgármester):** Hallom egyre több alkalommal kérik bérbe lakosok is ezt a termet kisebb-nagyobb összejövetelekre, több esküvő is van mostanában. Mi van, ha bepakolnak, és mi pedig ki szeretnénk adni másnak is emellett a termet? Akkor mi lesz a dolgaikkal? Vagy nem adjuk ki ezt a termet hanem csak Ők használják? Az úgy nem jó.

**Szalai Kálmán (képviselő):** A kisteremből esetleg bepakolhatnának, ha végeznek a könyvtár részbe. Nem hiszem, hogy túl sok eszközük van. Vagy esetleg a tornaterembe is van egy kis hely a régi mozi vetítő feljáró helyiség, az szabadon van jelenleg is.

**Asztalos István (polgármester):** Fogok beszélni velük, ha elfogadják a helyiséget, akkor a bérleti díjra mondjatok valamit, hogy tudjam megbeszélni azt is vele.

**Szalai Kálmán (képviselő):** Én 50.000 Forintot mondanék havi szinten.

**Kolozsvári Attila (képviselő):** De ez biztos, hogy csak vasárnaponként lenne? Mert szerintem alkalmankénti összeget kellene megszabni nekik.

**Baranyi Sándorné (alpolgármester):** Szerintem is alkalmankénti összeg lenne jó, már csak azért is, mert egy egy alkalmat lakosságnak 15.000 Forintban állapítottunk meg. Én azt mondanám, hogy legyen nekik alkalmanként 10.000 Forint. Nincsenek itt teljes napokat, csak 1-2 órát alkalmanként.

**Asztalos István (polgármester):** Rendben, akkor így fogom tájékoztatni őket, és ha élnek a lehetőséggel, megfelel nekik ez a terem akkor 10.000 Forint alkalmankénti összeget fognak befizetni a pénztárba.

*A Képviselő-testület – 4 igen szavazattal, ellenszavazat és tartózkodás nélkül – a következő határozatot hozta:*

**Jánd Község Önkormányzata Képviselő-testületének**

 **43/2021. (VIII. 19.) önkormányzati határozata**

**helyiség bérbeadásáról**

*A Képviselő-testület:*

1. **Elhatározza**, hogy Jánd Község Önkormányzata tulajdonában lévő Művelődési Ház kistermét bérbe adja Pálmainé Cs. Katalin lelkipásztor (Krisztus Szeretete Egyház, 1203 Budapest, Török Flóris utca 70.) részére, hogy abban alkalmanként istentiszteletet tartsanak.
2. A bérleti díj összegét 10.000 Ft/alkalom - azaz tízezer forint/alkalom - összegben **állapítja meg**.
3. **Felkéri** a Polgármestert, hogy gondoskodjon a pályázat benyújtásáról.

Felelős : Polgármester

Határidő: folyamatos

A határozatot kapják:

1. Polgármester (helyben),
2. Jegyző (helyben),
3. Irattár (helyben).

 -----------------------------------

**2. Olcsvaapáti terület átvétele.**

**Asztalos István (polgármester):** Tájékoztatta a megjelenteket, hogy Olcsvaapáti polgármestere megkereste őt, hogy a Tisza Olcsvaapáti felé eső területét szeretné, ha Jándhoz tartozna. Ez 106 ha területet jelent, tehát Jánd közigazgatási területe ennyivel bővülne. Én úgy gondolom, ebben partnerek lehetnénk.

**dr. Deák Ferenc (jegyző):** Nincs ezzel gond, csak mi ezt nem kezdeményezhetjük, hogy adják át nekünk. Ők keressenek meg minket hivatalos formában, indítsák el az eljárást és akkor folytatjuk a dolgot.

Ezt követően a Polgármester a nyílt ülést 19:35 órakor bezárta, és folytatta ülését a szociális kérelmek elbírálásával.

 Asztalos István K. m. f. dr. Deák Ferenc

 polgármester jegyző

 Baranyi Sándorné Kolozsvári Attila

 jegyzőkönyv hitelesítő jegyzőkönyv hitelesítő